మహ్మద్ మహమూద్ అలీ

మహ్మద్ మహమూద్ అలీ తెలంగాణ రాష్ట్రానికి చెందిన రాజకీయ నాయకుడు. ఇతడు కొత్తగా ఏర్పడిన తెలంగాణ రాష్ట్రానికి 2014, జూన్ 2న ఉప ముఖ్యమంత్రిగా భాద్యతలు స్వీకరించారు. ఇతడు 2014–2018 మధ్యకాలంలో స్టాంప్స్, రిజిస్ట్రేషన్, రిలీఫ్ అండ్ రీహాబితేషన్ శాఖలకు కూడా మంత్రిగా భాద్యతలు తీసుకున్నారు. 2019 నుండి తెలంగాణ హోం, జైళ్లు, అగ్నిమాపక శాఖ మంత్రిగా ఉన్నాడు. తెలంగాణ తొలి హోంమంత్రి నాయిని నర్సింహ రెడ్డి తరువాత ఇతడు తెలంగాణ రెండవ హోం మంత్రి. ఇతడు తెలంగాణ శాసన మండలి సభ్యుడు.

ప్రారంభ జీవితం
తెలంగాణ రాష్ట్ర రాజధాని హైదరాబాదులో జన్మించిన అలీ, అజాంపురాలో నివసిస్తున్నాడు. ఆయన ఉస్మానియా విశ్వవిద్యాలయం నుండి వాణిజ్యశాస్త్రంలో బ్యాచిలర్ డిగ్రీని పూర్తిచేసి, పాడి వ్యవసాయ వ్యాపారంలో అడుగుపెట్టాడు. డైరీ వ్యాపారంలో విజయం సాధించాడు.

వ్యక్తిగత జీవితం
ఆలీకి నస్రీన్ ఫాతిమాతో వివాహం జరిగింది. వారికి ఒక కుమారుడు, ఇద్దరు కుమార్తెలున్నారు. ఆలీకి జంతువుల మీద ప్రేమ ఎక్కువ. 2013లో శాసన మండలి సభ్యుడిగా ఎన్నికైనప్పుడు, ఆలీకి 20 లక్షల రూపాయలు విలువచేసే 85 గేదెలు ఉన్నాయి, వాటిని టిన్ షెడ్‌లో ఉంచి పెంచేవాడు. కొన్ని సంవత్సరాల తరువాత ఆ 85 గేదెలకు అదనంగా 15 చేర్చగా, వాటి విలువ రూ. 42 లక్షలకు పెరిగింది.

రాజకీయ జీవితం
ఆయన 2010లో అంధ్రప్రదేశ్ శాసన మండలి సభ్యునిగా ఎన్నికైనారు. ప్రస్తుతం ఆయన తెలంగాణ రాష్ట్రం లో శాసన మండలి సభ్యునిగా ఉన్నారు. ఆయన  తెలంగాణ రాష్ట్ర సమితి పార్టీకి మైనారిటీ సెల్ అధ్యక్షునిగా కూడా ఉన్నారు. కల్వకుంట్ల చంద్రశేఖర్ రావు తొలి మంత్రివర్గంలో ఉపముఖ్యమంత్రి హోదాతోపాటు కీలకమైన రెవెన్యూ, రిలీఫ్ అండ్ రిహాబిలిటేషన్, అర్బన్‌ల్యాండ్ సీలింగ్, స్టాంపులు, రిజిస్ట్రేషన్ల శాఖలు దక్కాయి. 2019 నుండి తెలంగాణ హోం, జైళ్లు, అగ్నిమాపక శాఖ మంత్రిగా ఉన్నాడు. తెలంగాణ రాష్ట్ర ఉప ముఖ్యమంత్రిగా సుదీర్ఘకాలం పనిచేసిన రికార్డు కూడా ఆయన సొంతం.

ఉప ముఖ్యమంత్రి 
తెలంగాణ రాష్ట్ర శాసనసభ ఎన్నికల్లో టిఆర్ఎస్ పార్టీ విజయం సాధించిన తరువాత ముఖ్యమంత్రి కె. చంద్రశేఖర్ రావు 2014, జూన్ 2న తెలంగాణ తొలి ఉప ముఖ్యమంత్రిగా అలీని నియమించాడు. 2018లో రెండవసారి ఉప ముఖ్యమంత్రిగా నియమంచబడ్డాడు.

మూలాలు

ఇతర లింకులు
 Celebration video on Mohammad Mahmood Ali becoming Deputy Chief Minister of Telangana State

తెలంగాణ రాష్ట్ర సమితి రాజకీయ నాయకులు
జీవిస్తున్న ప్రజలు
హైదరాబాదు జిల్లా రాజకీయ నాయకులు
హైదరాబాదు జిల్లాకు చెందిన శాసనమండలి సభ్యులు
హైదరాబాదు జిల్లాకు చెందిన రాష్ట్ర మంత్రులు
హైదరాబాదు జిల్లాకు చెందిన ఆంధ్రప్రదేశ్ శాసనమండలి సభ్యులు
1952 జననాలు
తెలంగాణ శాసనమండలి సభ్యులు
హైదరాబాదు జిల్లా వ్యక్తులు
హైదరాబాదు జిల్లా వ్యాపారవేత్తలు